
[bookmark: Sujet][bookmark: References]Ψήφισμα του Ευρωπαϊκού Κοινοβουλίου της 11ης Φεβρουαρίου 2026 σχετικά με το σχέδιο εκτελεστικής απόφασης της Επιτροπής για την ανανέωση της έγκρισης της διάθεσης στην αγορά προϊόντων που περιέχουν, αποτελούνται ή παράγονται από γενετικώς τροποποιημένο αραβόσιτο T25 (ACS-ZMØØ3-2), σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (D111473/02 – 2026/2535(RSP))
[bookmark: TextBodyBegin]Το Ευρωπαϊκό Κοινοβούλιο,
–	έχοντας υπόψη το σχέδιο εκτελεστικής απόφασης της Επιτροπής για την ανανέωση της έγκρισης της διάθεσης στην αγορά προϊόντων που περιέχουν, αποτελούνται ή παράγονται από γενετικώς τροποποιημένο αραβόσιτο T25 (ACS-ZMØØ3-2), σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (D111473/02),
–	έχοντας υπόψη τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τα γενετικώς τροποποιημένα τρόφιμα και ζωοτροφές[footnoteRef:1], και ειδικότερα το άρθρο 11 παράγραφος 3 και το άρθρο 23 παράγραφος 3, [1:  	ΕΕ L 268 της 18.10.2003, σ. 1, ELI: http://data.europa.eu/eli/reg/2003/1829/oj.] 

[bookmark: _Hlk210664905][bookmark: _Hlk221551160][bookmark: _Hlk219206382][bookmark: _Hlk221551184]–	έχοντας υπόψη την ψηφοφορία στη Μόνιμη Επιτροπή Φυτών, Ζώων, Τροφίμων και Ζωοτροφών κατά το άρθρο 35 του κανονισμού (ΕΚ) αριθ. 1829/2003, η οποία πραγματοποιήθηκε στις 12 Δεκεμβρίου 2025 και κατά την οποία δεν εκδόθηκε γνωμοδότηση, και την ψηφοφορία στην επιτροπή προσφυγών στις 27 Ιανουαρίου 2026, που κατέληξε επίσης σε μη έκδοση γνωμοδότησης,
–	έχοντας υπόψη το άρθρο 11 του κανονισμού (ΕE) αριθ. 182/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, για τη θέσπιση κανόνων και γενικών αρχών σχετικά με τους τρόπους ελέγχου από τα κράτη μέλη της άσκησης των εκτελεστικών αρμοδιοτήτων από την Επιτροπή[footnoteRef:2], [2:  	ΕΕ L 55 της 28.2.2011, σ. 13, ELI: http://data.europa.eu/eli/reg/2011/182/oj.] 

–	έχοντας υπόψη τη γνώμη που εκδόθηκε από την Ευρωπαϊκή Αρχή για την Ασφάλεια των Τροφίμων (EFSA) στις 30 Ιουνίου 2025 και δημοσιεύθηκε στις 8 Αυγούστου 2025[footnoteRef:3], [3:  	Επιστημονική γνώμη της ομάδας της EFSA για τους γενετικώς τροποποιημένους οργανισμούς με θέμα «Αξιολόγηση του γενετικώς τροποποιημένου αραβοσίτου T25 για ανανέωση της έγκρισης βάσει του κανονισμού (ΕΚ) αριθ. 1829/2003 (αίτηση GMFF-2024-22651)», EFSA Journal, 2025, 23(8):e9570, https://doi.org/10.2903/j.efsa.2025.9570 ] 

[bookmark: _Hlk210666451]–	έχοντας υπόψη τα προηγούμενα ψηφίσματά του που διατύπωναν αντίρρηση στην έγκριση γενετικώς τροποποιημένων οργανισμών (ΓΤΟ)[footnoteRef:4],  [4:  	Κατά την όγδοη κοινοβουλευτική του περίοδο, το Κοινοβούλιο ενέκρινε 36 ψηφίσματα και, κατά την ένατη κοινοβουλευτική του περίοδο, το Κοινοβούλιο ενέκρινε 38 ψηφίσματα που διατύπωναν αντίρρηση στην έγκριση ΓΤΟ. Επιπλέον, κατά τη δέκατη κοινοβουλευτική του περίοδο, το Κοινοβούλιο έχει εγκρίνει τα ακόλουθα ψηφίσματα:
–	Ψήφισμα του Ευρωπαϊκού Κοινοβουλίου της 26ης Νοεμβρίου 2024 σχετικά με την εκτελεστική απόφαση (ΕΕ) 2024/2628 της Επιτροπής για την ανανέωση της έγκρισης της διάθεσης στην αγορά προϊόντων που περιέχουν, αποτελούνται ή παράγονται από γενετικώς τροποποιημένο αραβόσιτο MON 89034 × 1507 × NK603 σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (ΕΕ C, C/2025/1797, 4.4.2025, ELI: http://data.europa.eu/eli/C/2025/1797/oj).
–	Ψήφισμα του Ευρωπαϊκού Κοινοβουλίου της 26ης Νοεμβρίου 2024 σχετικά με την εκτελεστική απόφαση (ΕΕ) 2024/2627 της Επιτροπής για την έγκριση της διάθεσης στην αγορά προϊόντων που περιέχουν, αποτελούνται ή παράγονται από γενετικώς τροποποιημένο βαμβάκι COT102, σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (ΕΕ C, C/2025/1798, 4.4.2025, ELI: http://data.europa.eu/eli/C/2025/1798/oj).
–	Ψήφισμα του Ευρωπαϊκού Κοινοβουλίου της 26ης Νοεμβρίου 2024 σχετικά με την εκτελεστική απόφαση (ΕΕ) 2024/2629 της Επιτροπής για την ανανέωση της έγκρισης της διάθεσης στην αγορά προϊόντων που περιέχουν, αποτελούνται ή παράγονται από γενετικώς τροποποιημένο αραβόσιτο MON 89034 × 1507 × MON 88017 × 59122 και από οκτώ από τους επιμέρους συνδυασμούς του σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (ΕΕ C, C/2025/1799, 4.4.2025, ELI: http://data.europa.eu/eli/C/2025/1799/oj).
–	Ψήφισμα του Ευρωπαϊκού Κοινοβουλίου της 26ης Νοεμβρίου 2024 σχετικά με την εκτελεστική απόφαση (ΕΕ) 2024/1828 της Επιτροπής για την ανανέωση της έγκρισης της διάθεσης στην αγορά ζωοτροφών που περιέχουν γενετικώς τροποποιημένο αραβόσιτο MON 810 ή αποτελούνται από αυτόν και τροφίμων και ζωοτροφών που παράγονται από γενετικώς τροποποιημένο αραβόσιτο MON 810, σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου, και για την κατάργηση της εκτελεστικής απόφασης (ΕΕ) 2017/1207 της Επιτροπής (ΕΕ C, C/2025/1800, 4.4.2025, ELI: http://data.europa.eu/eli/C/2025/1800/oj).
–	Ψήφισμα του Ευρωπαϊκού Κοινοβουλίου της 26ης Νοεμβρίου 2024 σχετικά με την εκτελεστική απόφαση (ΕΕ) 2024/1822 της Επιτροπής για την έγκριση της διάθεσης στην αγορά προϊόντων που περιέχουν, αποτελούνται ή παράγονται από γενετικώς τροποποιημένο αραβόσιτο DP915635 σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (ΕΕ C, C/2025/1801, 4.4.2025, ELI: http://data.europa.eu/eli/C/2025/1801/oj).
–	Ψήφισμα του Ευρωπαϊκού Κοινοβουλίου της 26ης Νοεμβρίου 2024 σχετικά με την εκτελεστική απόφαση (ΕΕ) 2024/1826 της Επιτροπής για την έγκριση της διάθεσης στην αγορά προϊόντων που περιέχουν, αποτελούνται ή παράγονται από γενετικώς τροποποιημένο αραβόσιτο DP23211, σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (ΕΕ C, C/2025/1802, 4.4.2025, ELI: http://data.europa.eu/eli/C/2025/1802/oj).
–	Ψήφισμα του Ευρωπαϊκού Κοινοβουλίου της 26ης Νοεμβρίου 2024 σχετικά με την εκτελεστική απόφαση (ΕΕ) 2024/2618 της Επιτροπής για την έγκριση της διάθεσης στην αγορά προϊόντων που περιέχουν, αποτελούνται ή παράγονται από γενετικώς τροποποιημένο αραβόσιτο DP202216, σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (ΕΕ C, C/2025/1803, 4.4.2025, ELI: http://data.europa.eu/eli/C/2025/1803/oj).
–	Ψήφισμα του Ευρωπαϊκού Κοινοβουλίου της 26ης Νοεμβρίου 2024 σχετικά με το σχέδιο εκτελεστικής απόφασης της Επιτροπής για την έγκριση της διάθεσης στην αγορά προϊόντων που περιέχουν, αποτελούνται ή παράγονται από γενετικώς τροποποιημένο αραβόσιτο MON 94804, σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (ΕΕ C, C/2025/1804, 4.4.2025, ELI: http://data.europa.eu/eli/C/2025/1804/oj).
–	Ψήφισμα του Ευρωπαϊκού Κοινοβουλίου της 12ης Φεβρουαρίου 2025 σχετικά με το σχέδιο εκτελεστικής απόφασης της Επιτροπής για την έγκριση της διάθεσης στην αγορά προϊόντων που περιέχουν, αποτελούνται ή παράγονται από γενετικώς τροποποιημένο αραβόσιτο DP910521, σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (ΕΕ C, C/2025/2246, 29.4.2025, ELI: http://data.europa.eu/eli/C/2025/2246/oj).
–	Ψήφισμα του Ευρωπαϊκού Κοινοβουλίου της 12ης Φεβρουαρίου 2025 σχετικά με το σχέδιο εκτελεστικής απόφασης της Επιτροπής για την έγκριση της διάθεσης στην αγορά προϊόντων που περιέχουν, αποτελούνται ή παράγονται από γενετικώς τροποποιημένο αραβόσιτο MON 95275, σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (ΕΕ C, C/2025/2247, 29.4.2025, ELI: http://data.europa.eu/eli/C/2025/2247/oj).
–	Ψήφισμα του Ευρωπαϊκού Κοινοβουλίου της 8ης Μαΐου 2025 σχετικά με το σχέδιο εκτελεστικής απόφασης της Επιτροπής για την έγκριση της διάθεσης στην αγορά προϊόντων που περιέχουν, αποτελούνται ή παράγονται από γενετικώς τροποποιημένη σόγια της σειράς MON 87705 × MON 87708 × MON 89788, σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (Κείμενα που εγκρίθηκαν, P10_TA(2025)0106)).
–	Ψήφισμα του Ευρωπαϊκού Κοινοβουλίου της 8ης Οκτωβρίου 2025 σχετικά με την εκτελεστική απόφαση (ΕΕ) 2025/1898 της Επιτροπής της 22ας Σεπτεμβρίου 2025 για την έγκριση της διάθεσης στην αγορά προϊόντων που περιέχουν, αποτελούνται ή παράγονται από γενετικώς τροποποιημένο αραβόσιτο DP51291 σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (Κείμενα που εγκρίθηκαν, P10_TA(2025)0222).
–	Ψήφισμα του Ευρωπαϊκού Κοινοβουλίου της 25ης Νοεμβρίου 2025 σχετικά με το σχέδιο εκτελεστικής απόφασης της Επιτροπής για την έγκριση της διάθεσης στην αγορά προϊόντων που περιέχουν, αποτελούνται ή παράγονται από γενετικώς τροποποιημένο αραβόσιτο DAS1131, σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (Κείμενα που εγκρίθηκαν, P10_TA(2025)0288).
–	Ψήφισμα του Ευρωπαϊκού Κοινοβουλίου της 25ης Νοεμβρίου 2025 σχετικά με το σχέδιο εκτελεστικής απόφασης της Επιτροπής για την ανανέωση της έγκρισης της διάθεσης στην αγορά προϊόντων που περιέχουν, αποτελούνται ή παράγονται από γενετικώς τροποποιημένο βαμβάκι MON 88913 (MON-88913-8), σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (Κείμενα που εγκρίθηκαν, P10_TA(2025)0289).
–	Ψήφισμα του Ευρωπαϊκού Κοινοβουλίου της 25ης Νοεμβρίου 2025 σχετικά με το σχέδιο εκτελεστικής απόφασης της Επιτροπής για την ανανέωση της έγκρισης της διάθεσης στην αγορά προϊόντων που περιέχουν, αποτελούνται ή παράγονται από γενετικώς τροποποιημένη ελαιοκράμβη MON 88302, σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (Κείμενα που εγκρίθηκαν, P10_TA(2025)0290).
–	Ψήφισμα του Ευρωπαϊκού Κοινοβουλίου της 25ης Νοεμβρίου 2025 σχετικά με το σχέδιο εκτελεστικής απόφασης της Επιτροπής για την ανανέωση της έγκρισης της διάθεσης στην αγορά προϊόντων που περιέχουν, αποτελούνται ή παράγονται από γενετικώς τροποποιημένη σόγια MON 87708, σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (Κείμενα που εγκρίθηκαν, P10_TA(2025)0291).
–	Ψήφισμα του Ευρωπαϊκού Κοινοβουλίου της 25ης Νοεμβρίου 2025 σχετικά με το σχέδιο εκτελεστικής απόφασης της Επιτροπής για την έγκριση της διάθεσης στην αγορά προϊόντων που περιέχουν, αποτελούνται ή παράγονται από γενετικώς τροποποιημένο αραβόσιτο MON 87427, σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (Κείμενα που εγκρίθηκαν, P10_TA(2025)0292).
–	Ψήφισμα του Ευρωπαϊκού Κοινοβουλίου της 16ης Δεκεμβρίου 2025 σχετικά με το σχέδιο εκτελεστικής απόφασης της Επιτροπής για την ανανέωση της έγκρισης της διάθεσης στην αγορά προϊόντων που περιέχουν, αποτελούνται ή παράγονται από γενετικώς τροποποιημένο αραβόσιτο NK603, σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (Κείμενα που εγκρίθηκαν, P10_TA(2025)0327).
–	Ψήφισμα του Ευρωπαϊκού Κοινοβουλίου της 16ης Δεκεμβρίου 2025 σχετικά με το σχέδιο εκτελεστικής απόφασης της Επιτροπής όσον αφορά την έγκριση της διάθεσης στην αγορά τροφίμων, συστατικών τροφίμων και ζωοτροφών που παράγονται από γενετικώς τροποποιημένα ζαχαρότευτλα KWS20-1, σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (Κείμενα που εγκρίθηκαν, P10_TA(2025)0328).] 

–	έχοντας υπόψη το άρθρο 115 παράγραφοι 2 και 3 του Κανονισμού,
–	έχοντας υπόψη την πρόταση ψηφίσματος της Επιτροπής Περιβάλλοντος, Κλίματος και Ασφάλειας των Τροφίμων,
Α.	λαμβάνοντας υπόψη ότι η εκτελεστική απόφαση (ΕΕ) 2015/697[footnoteRef:5]  της Επιτροπής ανανέωσε την έγκριση της διάθεσης στην αγορά τροφίμων και συστατικών τροφίμων που παράγονται από γενετικώς τροποποιημένο αραβόσιτο T25 («ΓΤ αραβόσιτος») και ζωοτροφών που περιέχουν, αποτελούνται ή παράγονται από ΓΤ αραβόσιτο και ότι η εν λόγω εκτελεστική απόφαση της Επιτροπής ενέκρινε επίσης τη διάθεση στην αγορά τροφίμων και συστατικών τροφίμων που περιέχουν ή αποτελούνται από ΓΤ αραβόσιτο και προϊόντων, πέραν των τροφίμων και των ζωοτροφών, που περιέχουν ή αποτελούνται από ΓΤ αραβόσιτο, για τις ίδιες χρήσεις με οποιονδήποτε άλλο αραβόσιτο, εκτός της καλλιέργειας·  [5:  	Εκτελεστική απόφαση (ΕΕ) 2015/697 της Επιτροπής, της 24ης Απριλίου 2015, για την έγκριση της διάθεσης στην αγορά του γενετικώς τροποποιημένου αραβοσίτου της σειράς T25 (ACS-ZMØØ3-2) και την ανανέωση των υφιστάμενων προϊόντων του αραβοσίτου T25 (ACS-ZMØØ3-2) σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (ΕΕ L 112 της 30.4.2015, σ. 66, ELI: http://data.europa.eu/eli/dec_impl/2015/697/oj).] 

Β.	λαμβάνοντας υπόψη ότι στις 22 Μαρτίου 2024 η εταιρεία BASF SE, με έδρα τη Γερμανία, εξ ονόματος της BASF Agricultural Solutions Seed US LLC, με έδρα τις Ηνωμένες Πολιτείες, υπέβαλε στην Επιτροπή αίτηση για την ανανέωση της εν λόγω έγκρισης, σύμφωνα με τα άρθρα 11 και 23 του κανονισμού (ΕΚ) αριθ. 1829/2003·
Γ.	λαμβάνοντας υπόψη ότι η EFSA εξέδωσε θετική γνώμη σχετικά με τον ΓΤ αραβόσιτο στις 8 Αυγούστου 2025, στην οποία κατέληξε στο συμπέρασμα ότι η αίτηση ανανέωσης δεν περιείχε στοιχεία που σχετίζονται με νέους κινδύνους, τροποποιημένη έκθεση ή επιστημονικές αβεβαιότητες που θα μπορούσαν να αλλάξουν τα συμπεράσματα της αρχικής της εκτίμησης επικινδυνότητας σχετικά με τον ΓΤ αραβόσιτο, που εκδόθηκε από την EFSA το 2013[footnoteRef:6]· λαμβάνοντας υπόψη ότι η εν λόγω γνώμη δεν εξέτασε μια σειρά από ευρύτερες περιβαλλοντικές, κοινωνικοοικονομικές και σωρευτικές επιπτώσεις που η EFSA θεωρεί ότι δεν εμπίπτουν στην αρμοδιότητά της· [6:  	Επιστημονική γνώμη της ομάδας της EFSA για τους γενετικώς τροποποιημένους οργανισμούς σχετικά με τις αιτήσεις EFSA-GMO-RX-T25 και EFSA-GMO-NL-2007-46 για την ανανέωση της έγκρισης του αραβοσίτου T25 και για τη διάθεση στην αγορά γενετικώς τροποποιημένου αραβοσίτου T25 ανθεκτικού στα ζιζανιοκτόνα, για χρήση τόσο σε τρόφιμα όσο και σε ζωοτροφές, εισαγωγή και επεξεργασία δυνάμει του κανονισμού (ΕΚ) αριθ. 1829/2003 από την Bayer CropScience, EFSA Journal, 2013, 11(10):3356, https://doi.org/10.2903/j.efsa.2013.3356] 

Δ.	λαμβάνοντας υπόψη ότι ο ΓΤ αραβόσιτος αναπτύχθηκε για να προσδώσει αντοχή στο γλουφοσινικό· 
Ε.	λαμβάνοντας υπόψη ότι οι εκτιμήσεις κινδύνου που διενήργησε η EFSA δεν περιλάμβαναν μακροπρόθεσμες τοξικολογικές μελέτες ή λεπτομερή ανάλυση των σωρευτικών και συνδυαστικών επιπτώσεων, συμπεριλαμβανομένων πιθανών αλληλεπιδράσεων με κατάλοιπα φυτοφαρμάκων που χρησιμοποιούνται συνήθως στην καλλιέργεια αραβοσίτου·
ΣΤ.	λαμβάνοντας υπόψη ότι στη συντριπτική τους πλειονότητα οι γενετικώς τροποποιημένες καλλιέργειες, συμπεριλαμβανομένου του ΓΤ αραβοσίτου, έχουν τροποποιηθεί γενετικώς ώστε να είναι ανθεκτικές σε ένα ή περισσότερα «συμπληρωματικά» ζιζανιοκτόνα που μπορούν να χρησιμοποιηθούν καθ’ όλη τη διάρκεια του κύκλου ζωής της ΓΤ καλλιέργειας, χωρίς να πεθάνει η καλλιέργεια, όπως θα συνέβαινε στην περίπτωση μιας καλλιέργειας που δεν είναι ανθεκτική στα ζιζανιοκτόνα· λαμβάνοντας υπόψη ότι διάφορες μελέτες καταδεικνύουν ότι η καλλιέργεια γενετικώς τροποποιημένων φυτών που είναι ανθεκτικά στα ζιζανιοκτόνα οδηγεί σε μεγαλύτερη χρήση συμπληρωματικών ζιζανιοκτόνων, κυρίως λόγω της εμφάνισης ζιζανίων ανθεκτικών στα ζιζανιοκτόνα[footnoteRef:7]· [7:  	Βλ. για παράδειγμα, Bonny, S., «Genetically Modified Herbicide-Tolerant Crops, Weeds, and Herbicides: Overview and Impact» (Ανθεκτικές στα ζιζανιοκτόνα γενετικώς τροποποιημένες καλλιέργειες, ζιζάνια και ζιζανιοκτόνα: επισκόπηση και αντίκτυπος), Environmental Management,  Ιανουάριος 2016, 57(1), σ. 31-48, https://doi.org/10.1007/s00267-015-0589-7 και Benbrook, C.M., «Impacts of genetically engineered crops on pesticide use in the U.S. – the first sixteen years» (Επιπτώσεις των γενετικώς τροποποιημένων καλλιεργειών στη χρήση γεωργικών φαρμάκων στις ΗΠΑ - τα πρώτα 16 χρόνια), Environmental Sciences Europe, 28 Σεπτεμβρίου 2012, τόμος 24, τεύχος 1, https://doi.org/10.1186/2190-4715-24-24. ] 

Ζ.	λαμβάνοντας υπόψη ότι οι ανθεκτικές στα ζιζανιοκτόνα ΓΤ καλλιέργειες εγκλωβίζουν τους γεωργούς σε ένα σύστημα διαχείρισης ζιζανίων το οποίο εξαρτάται σε μεγάλο βαθμό ή εξ ολοκλήρου από ζιζανιοκτόνα, και αυτό συμβαίνει με την επιβολή πριμοδότησης για τους ΓΤ σπόρους, η οποία μπορεί να δικαιολογηθεί μόνον εάν οι γεωργοί που αγοράζουν τέτοιους σπόρους ψεκάζουν επίσης με τα συμπληρωματικά ζιζανιοκτόνα· λαμβάνοντας υπόψη ότι η αυξημένη εξάρτηση από συμπληρωματικά ζιζανιοκτόνα σε γεωργικές εκμεταλλεύσεις ΓΤ αραβόσιτου θα επιταχύνει την εμφάνιση και την εξάπλωση ζιζανίων ανθεκτικών στα εν λόγω ζιζανιοκτόνα και θα δημιουργήσει έτσι την ανάγκη για ακόμη μεγαλύτερη χρήση ζιζανιοκτόνων, καταλήγοντας σε έναν φαύλο κύκλο γνωστό ως «herbicide treadmill» («κυλιόμενος τάπητας ζιζανιοκτόνων»)· λαμβάνοντας υπόψη ότι, κατά συνέπεια, οι δυσμενείς επιπτώσεις που απορρέουν από την υπερβολική εξάρτηση από ζιζανιοκτόνα θα επιδεινώσουν την υγεία του εδάφους, την ποιότητα των υδάτων και την υπέργεια και υπόγεια βιοποικιλότητα, οδηγώντας επίσης σε αυξημένη έκθεση των ανθρώπων και των ζώων, ενδεχομένως και με την αύξηση των καταλοίπων ζιζανιοκτόνων στα τρόφιμα και τις ζωοτροφές[footnoteRef:8]· [8:  	Βλ., για παράδειγμα: https://doi.org/10.1002/ps.8105, και https://doi.org/10.1016/j.geoforum.2009.03.009.] 

Η.	λαμβάνοντας υπόψη ότι το γλουφοσινικό έχει ταξινομηθεί ως τοξική για την αναπαραγωγή ουσία κατηγορίας 1B και πληροί, επομένως, τα κριτήρια αποκλεισμού που ορίζονται στον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου[footnoteRef:9]· λαμβάνοντας υπόψη ότι η έγκριση του γλουφοσινικού για χρήση στην Ένωση έληξε στις 31 Ιουλίου 2018· [9:  	Κανονισμός (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (ΕΕ L 309 της 24.11.2009, σ. 1, ELI: http://data.europa.eu/eli/reg/2009/1107/oj).] 

Θ.	λαμβάνοντας υπόψη ότι η ανεξάρτητη παρακολούθηση και επιτήρηση των δυνητικών δυσμενών επιπτώσεων στη βιοποικιλότητα, την υγεία του εδάφους, τους επικονιαστές και τους μη στοχευόμενους οργανισμούς εξακολουθεί να μην διασφαλίζεται επαρκώς·
Ι.	λαμβάνοντας υπόψη ότι η αρχή της προφύλαξης, η οποία κατοχυρώνεται στο άρθρο 191 της Συνθήκης για τη λειτουργία της Ευρωπαϊκής Ένωσης, θα πρέπει να εφαρμόζεται σε περιπτώσεις επιστημονικής αβεβαιότητας·
ΙΑ.	λαμβάνοντας υπόψη ότι ο κανονισμός (ΕΚ) αριθ. 1829/2003 ορίζει ότι τα ΓΤ τρόφιμα και ζωοτροφές δεν πρέπει να έχουν δυσμενείς επιπτώσεις στην υγεία του ανθρώπου, στην υγεία των ζώων ή στο περιβάλλον·
ΙΒ.	λαμβάνοντας υπόψη ότι η ανανέωση της έγκρισης του ΓΤ αραβόσιτου από την Ένωση δεν θα ήταν σύμφωνη με τις διεθνείς δεσμεύσεις για τη μείωση των φυτοφαρμάκων[footnoteRef:10], δεδομένης της αυξημένης έκθεσης του ανθρώπου, των ζώων και του περιβάλλοντος στη γλυφοσάτη και στο γλουφοσινικό σε χώρες με ΓΤ καλλιέργειες ανθεκτικές σε ζιζανιοκτόνα, καθώς και των δυνητικά σοβαρών σχετικών προβλημάτων υγείας· [10:  	Τον Δεκέμβριο του 2022, στη διάσκεψη COP15 της Σύμβασης των Ηνωμένων Εθνών για τη βιολογική ποικιλότητα, συμφωνήθηκε ένα παγκόσμιο πλαίσιο για τη βιοποικιλότητα, το οποίο περιλαμβάνει έναν παγκόσμιο στόχο για τη μείωση του κινδύνου από τα φυτοφάρμακα κατά τουλάχιστον 50 % έως το 2030 (βλ.: https://ec.europa.eu/commission/presscorner/detail/el/ip_22_7834). ] 

ΙΓ.	λαμβάνοντας υπόψη ότι το σχέδιο εκτελεστικής απόφασης της Επιτροπής θα συνεχίσει να επιτρέπει εισαγωγές στην Ένωση που δεν συμμορφώνονται με τα πρότυπα που τηρούν οι γεωργοί της Ένωσης, με αποτέλεσμα αυτοί να περιέρχονται σε μειονεκτική θέση στον ανταγωνισμό·
ΙΔ.	λαμβάνοντας υπόψη ότι τα συμπεράσματα του στρατηγικού διαλόγου για το μέλλον της γεωργίας της ΕΕ[footnoteRef:11] καλούν την Επιτροπή να επαναξιολογήσει την προσέγγισή της όσον αφορά την πρόσβαση στην αγορά για τις εισαγωγές και τις εξαγωγές γεωργικών ειδών διατροφής, δεδομένης της πρόκλησης που τίθεται από τα αποκλίνοντα πρότυπα της Ένωσης και των εμπορικών εταίρων της· λαμβάνοντας υπόψη ότι μία από τις κύριες απαιτήσεις των γεωργών κατά τις διαδηλώσεις του 2023, του 2024 και του 2025 ήταν δικαιότερες εμπορικές σχέσεις σε παγκόσμιο επίπεδο, οι οποίες να συνάδουν με τους στόχους για ένα υγιές περιβάλλον· [11:  	https://commission.europa.eu/strategy-and-policy/priorities-2019-2024/european-green-deal/agriculture-and-green-deal/strategic-dialogue-future-eu-agriculture_el. ] 

ΙΕ.	λαμβάνοντας υπόψη ότι το Κοινοβούλιο έχει επανειλημμένα τονίσει ότι η Επιτροπή δεν θα πρέπει να εγκρίνει ΓΤΟ σε περιπτώσεις όπου δεν επιτυγχάνεται ειδική πλειοψηφία από τα κράτη μέλη στη Μόνιμη Επιτροπή Φυτών, Ζώων, Τροφίμων και Ζωοτροφών ή στην Επιτροπή Προσφυγών, προκειμένου να αντιμετωπιστεί το συνεχιζόμενο δημοκρατικό έλλειμμα·
ΙΣΤ.	λαμβάνοντας υπόψη ότι η Επιτροπή εξακολουθεί να εγκρίνει ΓΤΟ, παρά το γεγονός ότι αναγνωρίζει και η ίδια την ύπαρξη δημοκρατικού ελλείμματος, την έλλειψη στήριξης από την πλευρά των κρατών μελών και τις ενστάσεις του Κοινοβουλίου·
ΙΖ.	λαμβάνοντας υπόψη ότι η προσέγγιση «Μία υγεία» απαιτεί να λαμβάνεται υπόψη η αλληλεξάρτηση μεταξύ της υγείας των ανθρώπων, των ζώων, των φυτών και του περιβάλλοντος κατά την αξιολόγηση της μακροπρόθεσμης βιωσιμότητας και ασφάλειας των ΓΤΟ·
[bookmark: _Hlk219209229]1.	εκτιμά ότι το σχέδιο εκτελεστικής απόφασης της Επιτροπής υπερβαίνει τις εκτελεστικές αρμοδιότητες που προβλέπει ο κανονισμός (ΕΚ) αριθ. 1829/2003·
2.	κρίνει ότι το σχέδιο εκτελεστικής απόφασης της Επιτροπής δεν είναι σύμφωνο με το δίκαιο της Ένωσης, υπό την έννοια ότι δεν συνάδει με τον σκοπό του κανονισμού (ΕΚ) αριθ. 1829/2003, ο οποίος είναι, σύμφωνα με τις γενικές αρχές που καθορίζονται στον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου[footnoteRef:12], να προσφέρει τη βάση για τη διασφάλιση υψηλού επιπέδου προστασίας της ζωής και της υγείας του ανθρώπου, της υγείας και της καλής διαβίωσης των ζώων, του περιβάλλοντος και των συμφερόντων των καταναλωτών σε σχέση με τα ΓΤ τρόφιμα και τις ΓΤ ζωοτροφές, εξασφαλίζοντας παράλληλα την αποτελεσματική λειτουργία της εσωτερικής αγοράς·  [12:  	Κανονισμός (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (ΕΕ L 31 της 1.2.2002, σ. 1, ELI: http://data.europa.eu/eli/reg/2002/178/oj).] 

3.	ζητεί από την Επιτροπή να αποσύρει την εκτελεστική απόφασή της·
[bookmark: _Hlk218675841]4.	καλεί την Επιτροπή να μην ανανεώσει την έγκριση του ΓΤ αραβοσίτου λόγω της έλλειψης επαρκών στοιχείων σχετικά με τον μακροχρόνιο αντίκτυπο στη βιοποικιλότητα, την ασφάλεια των τροφίμων και τα μέσα διαβίωσης των γεωργών και την υγεία των ζώων, σύμφωνα με την προσέγγιση «Μία υγεία»·
[bookmark: _Hlk210900300]5.	καλεί την Επιτροπή να υποβάλει, χωρίς καθυστέρηση, νομοθετική πρόταση για τη μεταρρύθμιση της διαδικασίας λήψης αποφάσεων σχετικά με τους ΓΤΟ, προκειμένου να δοθεί απάντηση στις συνεχείς αντιρρήσεις του Κοινοβουλίου και στην έλλειψη στήριξης από ειδική πλειοψηφία των κρατών μελών·
[bookmark: _Hlk210900241]6.	επισημαίνει, εν προκειμένω, ότι η έγκριση της εισαγωγής για χρήση σε τρόφιμα, ζωοτροφές ή προϊόντα οποιουδήποτε ΓΤ φυτού έχει καταστεί ανθεκτικό σε ζιζανιοκτόνα που απαγορεύονται στην Ένωση, όπως το γλoυφοσινικό, δεν συνάδει με τις διεθνείς δεσμεύσεις της Ένωσης στο πλαίσιο, μεταξύ άλλων, της Σύμβασης των Ηνωμένων Εθνών για τη βιολογική ποικιλότητα και των Στόχων Βιώσιμης Ανάπτυξης των Ηνωμένων Εθνών, συμπεριλαμβανομένου του πλαισίου Κουνμίνγκ-Μόντρεαλ, και δημιουργεί άνισους όρους ανταγωνισμού για τους γεωργούς της Ένωσης·
7.	αναθέτει στην Πρόεδρό του να διαβιβάσει το παρόν ψήφισμα στο Συμβούλιο και στην Επιτροπή, καθώς και στις κυβερνήσεις και στα κοινοβούλια των κρατών μελών. 

